EPROM

可擦除可規劃式唯讀記憶體，由以色列工程師Dov Frohman發明，係一種斷電後都仲可以保留數據嘅電腦儲存芯片——即係非易失性。佢係一組浮柵晶體管，俾一個提供畀電子電路中常用電壓更高電壓嘅電子器件分別編程。一旦編程完成之後，EPROM只可以用強紫外線照射嚟擦除。通過封裝頂可以見到硅片嘅透明窗口，好容易識別到EPROM，呢個窗口同時用嚟進行紫外線擦除。 

一個編程後嘅EPROM，可以保持數據大約10至20年，可以無限次讀取。擦除窗口一定要有嘢冚住，以防俾陽光擦除。舊電腦嘅BIOS芯片，一般係EPROM，擦除窗口會俾印上BIOS發行商嘅名、版本同版權聲明嘅標籤冚住。

一啲喺快閃記憶體出現前生產嘅微控制器，有用EPROM來儲存程序嘅版本，以利於程式開發；因為，如果用一次性可編程器件，喺調試時會造成嚴重浪費。

EPROM嘅型號同容量
除咗 1702 之外，EPROM 係 27 系列型號，各種容量同型號請睇附表，編號之前可能加有廠商嘅英文字頭，同一型號可能有唔同嘅速度同封裝方式，並附加喺編號後面。每個廠牌同型號嘅 EPROM 讀取上相容，但燒錄規範可能會有啲唔同。 (此外，用 EPROM 嘅 MCS48/51 家族 MCU 就係 87 系列)

部分比較新嘅 EPROM 可以由簽名模式進行型號自動識別，方法係將 A9 提升到 12V，晶片就會送出2 byte 嘅識別數據。由於唔係所有型號都有呢個功能，因此燒錄嘅時候有可能要人工指定型號。

EPROM圖像

OTP EPROM 

因為玻璃窗口造價貴，於是引入咗一次性可編程芯片，用喺唔需要重複燒寫嘅量產產品中可以降低ROM成本而廣泛使用；唯一唔同嘅係，EPROM芯片封喺唔透明嘅封裝中，因此呢種芯片喺寫入程序後冇得擦除。呢種一次性可編程技術，用喺生產EPROM同基於EPROM嘅微控制器。然而，一次性可編程EPROM慢慢俾快閃記憶體芯片所取代，後者有相近嘅硅片價格，並且喺一個無窗口封裝中可以重複編程。

存儲媒體
電腦記憶體
集成電路